สวัสดีค่ะ เนื่องจากเมื่อวันที่ 14เม.ย.ที่ผ่านมา มีมูกใสปนน้ำตาลออกจากช่องคลอด 1วัน แล้วในวันที่ 18เม.ย. มีเลือดสีแดงจางๆเปื้อนกางเกงในประมาณ1วัน เลือดสีแดงจางๆหายไป แต่เวลาเข้าห้องน้ำมีเลือดสีน้ำตาลเปื้อนทิชชู่ออกมาแต่ไม่เปื้อนกกน.มีอาการปวดท้องน้อยด้านขวาร่วมด้วย ปวดจี๊ดๆเป็นบางเวลา ตรวจการตั้งครรภ์เมื่อวันที่23ไม่ขึ้น2ขีด อยากทราบว่าอาการข้างต้นเป็นอาการของโรคหรือการตั้งครรภ์คะ (ประจำเดือนมาล่าสุด 3เม.ย. ไม่ได้คุมกำเนิด อยากมีน้องค่ะ)
สวัสดีค่ะ การวินิจฉัยที่เป็นไปได้ในเลือดออกผิดปกติจากช่องคลอด-ภาวะแทรกซ้อนจากการตั้งครรภ์เช่นแท้ง ท้องนอกมดลูก-เลือดที่ออกหลังมีการปฏิสนธิ-ช่องคลอดหรือมดลูกติดเชื้อ-มีโรคติดต่อทางเพศสัมพันธ์-เนื้องอกมดลูก หรือปากมดลูก-อุ้งเชิงกรานสตรีอักเสบแนะนำถ้าเลือดยังออกจากช่องคลอดกระปริดกระปรอยเรื่อยๆ ไม่ตรงรอบเดือน ปวดหน่วงท้องน้อย มีไข้ มีตกขาวผิดปกติร่วมด้วย ควรไปพบสูตินรีแพทย์เพื่อหาสาเหตุค่ะ แพทย์อาจจะต้องดูก่อนว่าตั้งครรภ์หรือไม่ได้ตั้งครรภ์ ถ้าไม่ได้ตั้งครรภ์ก็ต้องหาโรคทางนรีเวชอื่นๆดังกล่าวไปค่ะ ถ้าตั้งครรภ์ต้องดูว่าเป็นการแท้งหรือไม่ค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง